smcproject/ml-wiki-sentences huggingface dataset:
ജഠ് എന്നു വിളിക്കുന്ന സംഘങ്ങളായാണ്‌ സിഖ് സമൂഹം സംഘടിപ്പിക്കപ്പെട്ടിരുന്നത്.
പിൽക്കാലത്ത് ഈ സംഘങ്ങൾ മിസ്ൽ എന്നറിയപ്പെട്ടു.
ഈ സേനകളെ മൊത്തമായി ദൾ ഖൽസ എന്നും അറിയപ്പെട്ടു.
വൈശാഖി, ദീപാവലി തുടങ്ങിയ ആഘോഷവേളകളിൽ ഈ സംഘം അമൃത്സറിൽ ഒത്തുകൂടി ചർച്ചകൾ ചെയ്ത് കൂട്ടായ തീരുമാനങ്ങൾ കൈക്കൊള്ളാറുണ്ടായിരുന്നു.
ഈ തീരുമാനങ്ങൾ ഗുരുമത് എന്ന് അറിയപ്പെട്ടിരുന്നു.
കാർഷികോല്പ്പാദനത്തിന്റെ 20% നികുതിയായി നൽകി കർഷകർക്ക് സം‌രക്ഷണം ഏർപ്പെടുത്തുന്ന രാഖി എന്ന ഒരു സം‌വിധാനം ഇവർ ഏർപ്പെടുത്തി.
സിഖ് സമൂഹത്തിന്റെ ഈ സംഘടനാസം‌വിധാനം ആദ്യകാലങ്ങൾ മുഗൾ ഭരണാധികാരികൾക്കെതിരെയും പിന്നീട് അഹ്മദ്ഷാ അബ്ദാലിക്കെതിരെയും പ്രതിരോധിക്കുന്നതിന്‌ സഹായകരമായി.
പതിനെട്ടാം നൂറ്റാണ്ടിൽ സിഖ് അധീനപ്രദേശങ്ങൾ സിന്ധൂനദീതടങ്ങൾ മുതൽ യമുന വരെ പരന്നു കിടന്നു.
എങ്കിലും ഇവ വിവിധ ഭരണാധികഅരികൾക്ക് കീഴിലായിരുന്നു.
1799-ൽ മഹാരാജ രഞ്ജിത്‌സിങ് ഈ വിഭാഗങ്ങളെ ഏകീകരിച്ച് ലാഹോർ ആസ്ഥാനമാക്കി കേന്ദ്രീകൃതഭരണം സ്ഥാപിച്ചു.
ഷിബിൽ സിംഗ് വിശ്വാസങ്ങൾ പഞ്ചാബിലെ സുവർണ്ണ ക്ഷേത്രം (ഹർമന്ദിർ സാഹിബ്)
ഗുരു നാനകിന്റെ വിശ്വാസപ്രമാണങ്ങളാണ്‌ സിഖ് സമൂഹത്തിന്റെ വിശ്വാസങ്ങളുടെ ആധാരം.
ഏകദൈവത്തിലുള്ള വിശ്വാസത്തിന്റെ പ്രാധാന്യം ഗുരു നാനാക് ഉയർത്തിക്കാട്ടി.
മോചനത്തിന്റെ പാതയിൽ ജാതി, വംശം, ലിംഗം എന്നീ വിവേചനങ്ങൾ അപ്രധാനമാണെന്ന് അദ്ദേഹം പഠിപ്പിച്ചു.
ഗുരു നാനാക്കിന്റെ നൂതനമായ ഈ തുല്യതാ ആശയങ്ങൾക്ക് അക്കാലത്ത് സാമൂഹികവും രാഷ്ട്രീയവുമായ പ്രാധാന്യം ഉണ്ടായിരുന്നു .
ഗുരു നാനകിന്റെ വിശ്വാസപ്രമാണങ്ങൾ ഹിന്ദു , ഇസ്ലാമിക വിശ്വാസരീതികളെ കൂട്ടിയിണക്കിക്കൊണ്ടുള്ള ഒന്നായിരുന്നു .
ഗുരു ഗ്രന്ഥസാഹിബ് ഒരു വിശ്വാസി ഹർമന്ദർ_സാഹിബിൽ
സിഖ്കാരുടെ പുണ്യഗ്രന്ഥമാണ്‌ ഗുരു ഗ്രന്ഥസാഹിബ്.
ഗുരുനാനാകിന്റെ രചനകളിൽ സ്വന്തമായ രചനകളും കൂട്ടിച്ചേർത്ത് ഗുരു അംഗദും പിന്നീട് അദ്ദേഹത്തിന്റെ പിൻഗാമിയായ ഗുരു അർജനും 1604-ൽ ക്രോഢീകരിച്ചു.
ഇതിനോടു കൂടി ഷെയ്ക് ഫരീദ് , സന്ത് കബീർ , ഭഗത് നാംദേവ് , ഗുരു തേജ് ബഹാദൂർ എന്നിവരുടെ രചനകളും കൂട്ടിച്ചേർക്കപ്പെട്ടു.
1706-ൽ ഗുരു ഗോബിന്ദ് സിങ് ഇതിനെ ഗുരു ഗ്രന്ഥസാഹിബ് എന്ന പേരിൽ വിശുദ്ധഗ്രന്ഥമാക്കി പ്രഖ്യാപിച്ചു .
അഞ്ചു ക-കൾ
സിഖുകാർ പിന്തുടരേണ്ട മതനിയമങ്ങളായ് അഞ്ച് ‘ക’ കൾ ആവിഷ്കരിച്ചത് ഗുരു ഗോബിന്ദ് സിങ് ആണ്.
അവ താഴെപ്പറയുന്നു ‌.
കേശം - സിഖുകാരുടെ മതനിയമപ്രകാരം ഇവർക്ക് തലമുടി അഥവാ കേശം മുറീക്കുന്നത് നിഷിദ്ധമാണ്.
നീണ്ട മുടി ഇവർ തലക്കുമുകളിൽ ഗോളാകൃതിയിൽ കെട്ടിവക്കുന്നു.
ചിഗ്നോങ് (ചിഗ്നൊൻ) എന്നാണ് ഈ കെട്ടിന് പറയുന്നത്.
അതിനു ശേഷം തൽ ഒരു തലപ്പാവ് കെട്ടി മറക്കുന്നു.
സിഖുകാർ മീശയും താടിയും നീട്ടി വളർത്തുന്നു.
നീട്ടി വളർത്തുന്ന താടിയെ കറുത്ത നിറമുള്ള ഒരു വല കൊണ്ട് തലക്കു മുകളിലേക്ക് ഒതുക്കി കെട്ടിവക്കാറുമുണ്ട്.
കംഘ - മരം കൊണ്ടുള്ള ഒരു ചീർപ്പാണിത്.
തലക്കു മുകളിലെ മുടിക്കെട്ടിൽ ഇത് കുത്തിയിറക്കി വക്കുന്നു.
കിർപാൺ/കൃപാൺ - നീളം കുറഞ്ഞ ഒരു വാളാണിത്.
സിഖുകാരുടെ മതനിയമപ്രകാരം ഇതും നിർബന്ധമായും കൈയിൽ കരുതേണ്ടതാണെങ്കിലും ഇക്കാലത്ത് ഇത് നിർബന്ധമായി പിന്തുടരുന്നില്ല.
കഛ് - സിഖുകാർ ധരിക്കേണ്ടുന്ന അടിവസ്ത്രമാണിത് കാര - കൈയിലിടുന്നതിനുള്ള പരന്നതരം ഇരുമ്പുവളയാണിത്.
ഗുരു നാനാക്ക്
സിഖ് മതത്തിന്റെ സ്ഥാപനും ആദ്യ സിഖ് ഗുരുവുമാണ് ഗുരു നാനാക്ക് ഉച്ചാരണം ⓘ ( പഞ്ചാബി : ਗੁਰੂ ਨਾਨਕ ; ഹിന്ദി : गुरु नानक , ഉർദു : گرونانک ‬ , [ˈɡʊɾu ˈnɑnək] Gurū Nānak ) (1469 ഏപ്രിൽ 15 – 1539 സെപ്റ്റംബർ 22).
കാതക് മാസത്തിൽ (ഒക്റ്റോബർ-നവംബർ മാസങ്ങളിൽ) വരുന്ന എന്ന പൂർണ്ണചന്ദ്രനുള്ള ദിവസമാണ് ഇദ്ദേഹത്തിന്റെ ജനനദിവസമായ കാർത്തിക് പൂർണാഷ്ടമിയായി ലോകമാസകലം ആഘോഷിക്കപ്പെടുന്നത്.
ഗുരു അംഗദ് ദേവ്
അംഗദ്ഗുരു രണ്ടാമത്തെ സിക്കുഗുരുവാണ് (31 മാർച്ച് 1504 - 28 മാർച്ച് 1552).
അമൃതസരസ്സ് ജില്ലയിൽ ഖദൂർ എന്ന സ്ഥലത്ത് ഒരു ഖത്രികുടുംബത്തിൽ ജനിച്ചു.
നാനാക്കിന്റെ കൃതിയായ ജപ്ജി ഒരു സിക്കുകാരൻ വായിക്കുന്നതുകേട്ട് അതിൽ ആകൃഷ്ടനായ ലാഹിന, നാനാക്കിന്റെ ശിഷ്യനായി.
ഗുരു അമർദാസ്
സിക്കു ഗുരുക്കന്മാരിൽ മൂന്നാമനായിരുന്നു അമർദാസ്ഗുരു.
രണ്ടാമത്തെ സിക്കുഗുരുവായിരുന്ന അംഗദനെ തുടർന്ന് 1552-ൽ സിക്കു ഗുരുവായി.
അംഗദ്ഗുരു (1504-52) നിര്യാതനായപ്പോൾ തന്റെ പിൻഗാമിയായി പുത്രൻമാരെ ആരെയും നാമനിർദ്ദേശം ചെയ്തില്ല.1574-ൽ അമർദാസ് ഗുരു നിര്യാതനായി.
ഗുരു ഗോബിന്ദ് സിങ്
സിഖ് മതത്തിന്റെ പത്താമത്തെ ഗുരു ആയിരുന്നു ഗുരു ഗോബിന്ദ് സിങ് (ഉച്ചാരണം : pronunciation ⓘ ,  ഇംഗ്ലീഷ് : Guru Gobind Singh, പഞ്ചാബി: ਗੁਰੂ ਗੋਬਿੰਦ ਸਿੰਘ, IPA: [gʊɾu gobɪnd sɪ́ŋg]) - ( 22 ഡിസംബർ 1666 - 7 ഒക്ടോബർ 1708 ).
സിഖ് ഗുരുക്കന്മാരുടെ ജീവിത കാലം അടിസ്ഥാനമാക്കിയ ഗ്രാഫ് # പേര് ജന്മദിനം ഗുരു ആരോഹണ ദിനം പ്രായം 1 ഗുരു നാനാക് 15 ഏപ്രിൽ 1469 20 ആഗസ്റ്റ് 1507 22 സെപ്റ്റംബർ 1539 69 2 ഗുരു അംഗദ് ദേവ് 31 മാർച്ച് 1504 7 സെപ്റ്റംബർ 1539 29 മാർച്ച് 1552 48 3 ഗുരു അമർദാസ് 5 മെയ് 1479 26 മാർച്ച് 1552 1 സെപ്റ്റംബർ 1574 95 4 ഗുരു രാംദാസ് 24 സെപ്റ്റംബർ 1534 1 സെപ്റ്റംബർ 1574 1 സെപ്റ്റംബർ 1581 46 5 ഗുരു അർജൻ 15 ഏപ്രിൽ 1563 1 സെപ്റ്റംബർ 1581 30 മെയ് 1606 43 6 ഗുരു ഹർ ഗോബിന്ദ് 19 ജൂൺ 1595 25 മെയ് 1606 28 ഫെബ്രുവരി 1644 48 7 ഗുരു ഹർ റായി 16 ജനുവരി 1630 3 മാർച്ച് 1644 6 ഒക്ടോബർ 1661 31 8 ഗുരു ഹർ കൃഷ്ണൻ 7 ജൂലൈ 1656 6 ഒക്ടോബർ 1661 30 മാർച്ച് 1664 7 9 ഗുരു തേഗ് ബഹാദൂർ 1 ഏപ്രിൽ 1621 20 മാർച്ച് 1665 11 നവംബർ 1675 54 10 ഗുരു ഗോവിന്ദ് സിംഗ് 22 ഡിസംബർ 1666 11 നവംബർ 1675 7 ഒക്ടോബർ 1708 41 11 ഗുരു ഗ്രന്ഥ് സാഹിബ് n/a 7 ഒക്ടോബർ 1708 n/a n/a അവലംബം ഇതും കാണുക സിഖ് സമൂഹം അധിക വായനയ്ക്ക് Dilgeer, Dr Harjinder Singh (2008), Sikh Twareekh , publisher Sikh University Press Singh Brothers Amritsar, 2008.
Dilgeer, Dr Harjinder Singh (2012), Sikh History (in 10 volumes), publisher Sikh University Press Singh Brothers Amritsar, 2010–12.
Kaur, Surjit, Amongst the Sikhs: Reaching for the Stars, New Delhi, Roli Books, 2003 ISBN 81-7436-267-3 Khalsa, Guru Fatha Singh, Five Paragons of Peace: Magic and Magnificence in the Guru's Way , Toronto, Monkey Minds Press, 2010, ISBN 0-9682658-2-0 , gurufathasingh.com Archived 2011-07-11 at the Wayback Machine .
Khalsa, Shanti Kaur, The History of Sikh Dharma of the Western Hemisphere, Sikh Dharma, Espanola, NM, 1995 ISBN 0-9639847-4-8 Takhar, Opinderjit Kaur, Sikh Identity: An Exploration of Groups Among Sikhs, Ashgate Publishing Company, Burlington, VT, 2005 ISBN 0-7546-5202-5 Dilgeer, Dr Harjinder Singh (1997), The Sikh Reference Book , publisher Sikh University Press Singh Brothers Amritsar, 1997.
Dilgeer, Dr Harjinder Singh (2005), Dictionary of Sikh Philosophy , publisher Sikh University Press Singh Brothers Amritsar, 2005.
Chopra, R. M. (2001), Glory of Sikhism , publisher Sanbun, New Delhi, ISBN 978-3-473-47119-5 Chopra, R. M. (2014).
"The Philosophical and Religious Thought of Sikhism", publisher Sparrow Publication, Kolkata, ISBN 978-81-89140-99-1 .
Chopra, R. M., (2015),"A Study of Religions", publisher Anuradha Prakashan, New Delhi, ISBN 978-93-82339-94-6 .
പുറത്തേക്കുള്ള കണ്ണികൾ Sikhism എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
SikhMuseum.com Sikh History Web Portal Archived 2021-05-08 at the Wayback Machine .
Sikhs.org Sikh Devotional Music - Kirtan Srigranth.org Sikh-heritage.co.uk Sikh Thematic Philately: Sikh Stamps Collection Archived 2012-08-15 at the Wayback Machine .
Quotes by Current Sikh Master നിലവിലെ സിഖ് മാസ്റ്റർ ഉന്നയിച്ച ഉദ്ധരണികൾ Archived 2018-05-29 at the Wayback Machine .
കൃപാണം
സിഖ്വോയ ക്യാപ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Sequoia_Capital
അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്തെ മെൻലോ പാർക്ക് ആസ്ഥാനമായുള്ള ഒരു വെഞ്ച്വർ ക്യാപ്പിറ്റൽ സ്ഥാപനമാണ് സിഖ്വോയ ക്യാപ്പിറ്റൽ നിക്ഷേപങ്ങൾ
കമ്പനിയുടെ നിക്ഷേപങ്ങളിൽ ചിലതാണ് എയർബിൻബി , ആപ്പിൾ , അറൂബ നെറ്റ്‌വർക്ക്സ് , ഗൂഗിൾ , യൂറ്റ്യൂബ് , ക്ലാർന , സൊമാറ്റോ , പേപ്പാൽ , ഇൻസ്റ്റാഗ്രാം , മെഡാലിയ , മെറാകി , ക്യാപ്പില്ലറി ടെക്നോളൊജീസ് , സിസ്കോ സിസ്റ്റംസ് , ഓറക്കിൾ , ഇലെക്ട്രോണിക് ആർട്ട്സ് , സ്കൈഹൈ നെറ്റ്‌വർക്ക്സ് , റ്റ്യൂൺഇൻ , യാഹൂ!
, എൻവിഡിയ , ലാറ്റിസ് എഞ്ചിൻസ് , നാവിജെനിക്സ് , കോട്ടെൻഡോ , അട്ടാരി , അമേരിട്ടൊക്സ് , കയാക്ക് , മീബോ , ആഡ്മോബ് , ക്നോളാരിറ്റി കമ്മ്യൂണിക്കേഷൻസ് , ഫോളോഅപ് , വാട്ട്സാാപ്പ് , സപ്പോസ് , അഡല്ലം , സെക്യൂഅലർട്ട് , പെർക്കൊലേറ്റ്, ഗ്രീൻ ഡോട്ട് , ലിങ്ക്ഡിൻ , സ്കൈസ്കാനർ , കൊണ്ടേര എന്നീ കമ്പനികളിലേത്.
ഏറെ വിജയകരമായ നിക്ഷേപങ്ങളിൽനിന്ന് സിഖ്വോയ അനുമാനിക്കുന്നത് നാസ്ഡാഖിന്റെ 19% മൂല്യം വരുന്ന കമ്പനികളിൽ തങ്ങൾ നിക്ഷേപിച്ചിരുന്നിട്ടുണ്ടെന്നാണ്.
അവലംബം പുറത്തേയ്ക്കുള്ള കണ്ണികൾ സിഖ്വോയ ക്യാപ്പിറ്റൽ ഹോംപേജ് സിഖ്വോയ ക്യാപ്പിറ്റലിന്റെ നിക്ഷേപങ്ങളുടെ പട്ടിക CrunchBaseൽ നിന്ന്
ശ്രുതകീർത്തി ഇംഗ്ലീഷ് വിലാസം https://ml.wikipedia.org/wiki/Shrutakirti ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
രാമായണത്തിൽ ദശരഥന്റെ നാലുമക്കളിൽ ഒരാളായ ശത്രുഘ്നൻറെ പത്നിയാണ് ശ്രുതകീർത്തി .
ജനകന്റെ നാലുപുത്രിമാരിൽ ഒരുവൾ .
രാമായണത്തിൽ വലിയ പ്രാധാന്യമൊന്നും ഈ കഥാപാത്രത്തിനില്ല
ശ്രുതകർമ്മാവ്
സഹദേവന് ദ്രൗപദിയിൽ ഉണ്ടായ പുത്രനാണ് ശ്രുതകർമ്മാവ്‌ .
ഇദ്ദേഹം സഹദേവനെപ്പോലെ വിദ്വാനായിരുന്നു .
ഭാരതയുദ്ധത്തിൽ പങ്കെടുത്തു ധീരമായി പോരാടിയ ഇദ്ദേഹം , യുദ്ധാവസാനം രാത്രിയിൽ അശ്വത്ഥാമാവ് നടത്തിയ കൂട്ടക്കൊലയിൽ ഉള്പ്പെട്ടു മരിച്ചു .
ശ്രുതായുധൻ
സമുദ്രദേവനായ വരുണ ന്റെയും പർണ്ണാശ എന്ന നദിയുടെയും പുത്രനായ ശ്രുതായുധൻ അതിശക്തനായ യോദ്ധാവായിരുന്നു .
കുരുക്ഷേത്രയുദ്ധത്തിൽ ഇദ്ദേഹം അർജുനനെ വിജയകരമായി തടുത്തു നിറുത്തുകയും തോല്പ്പിക്കുകയും ചെയ്തു .
ശ്രുതായുധന്റെ ശക്തിക്കും വീര്യത്തിനും കാരണം പിതാവായ വരുണൻ നല്കിയ അത്ഭുതശക്തിയുള്ള ഒരു ഗദ യാണ് .
ശ്രുതായുധനെ പ്രസവിച്ച ശേഷം പർണ്ണാശാ നദിയുടെ അധിഷ്ടാനദേവതയായ ദേവി പുത്രനെയും കൊണ്ട് പിതാവായ വരുണന്റെ സമീപമെത്തുകയും , തന്റെ പുത്രൻ യുദ്ധത്തിൽ ആരാലും വധിക്കപ്പെടാത്തവനും അജയ്യനുമായിത്തീരാൻ 
അനുഗ്രഹിക്കണമെന്ന് ആവശ്യപ്പെടുകയും ചെയ്തു .
വരുണൻ പുത്രന് ഒരു ഗദ നല്കിയിട്ടു ഇങ്ങനെ പറഞ്ഞു .
" ഈ ഗദ കയ്യിലിരിക്കും കാലം ഇവനെ ആര്ക്കും പോരിൽ തോൽപ്പിക്കാനോ വധിക്കാനോ സാധിക്കുന്നതല്ല . എന്നാൽ യുദ്ധം ചെയ്യാതിരിക്കുന്ന നിരായുധരിൽ പ്രയോഗിച്ചാൽ ഗദ തിരിച്ചടിക്കുകയും ഇവനെ വധിക്കുകയും ചെയ്യും ".
പർണ്ണാശയും മകനും സന്തുഷ്ട്ടരായി തിരികെ പോന്നു .
കുരുക്ഷേത്രയുദ്ധത്തിൽ അര്ജുനനുമായി അജയ്യമായി പോരാടിയ ശ്രുതായുധൻ പിതാവിന്റെ താക്കീത് മറന്ന് ഗദയെ നിരായുധനായ അര്ജുനസാരഥി-കൃഷ്ണന് നേരെ വിടുകയും ഗദ തിരിച്ചടിച്ചു ശ്രുതായുധൻ കൊല്ലപ്പെടുകയും ചെയ്യുന്നു .
↑ Mahabharatha -Drona parva-jayadratha vadha parva .
ശ്രുതസേനൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ഓഗസ്റ്റ് മുതൽ തുടരുന്നു.
പഞ്ചപാണ്ഡവരിലെ മാദ്രിപുത്രനായ സഹദേവന്റെ മകനാണ് ശ്രുതസേനൻ .
ശ്രുതസോമൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ഏപ്രിൽ മുതൽ തുടരുന്നു.
മഹാഭാരതത്തിലെ ഒരു കഥാപാത്രമാണ് ശ്രുതസോമൻ .
പാണ്ഡവനായ അർജ്ജുനന് ദ്രൗപദിയിൽ ജനിച്ച മകനാണ് ഇദ്ദേഹം.
ശ്രുതി (വിവക്ഷകൾ)
ശ്രുതി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ശ്രുതി (ഹൈന്ദവം) - ഹൈന്ദവ തത്ത്വശാസ്ത്രഗ്രന്ഥം ശ്രുതി (സംഗീതം) - സംഗീതത്തിലെ ശ്രുതി വ്യക്തികൾ ശ്രുതി ഹാസൻ ശ്രുതി (മലയാളചലച്ചിത്രനടി) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ശ്രുതി (ഹൈന്ദവം) ഹൈന്ദവഗ്രന്ഥങ്ങൾ എന്ന പരമ്പരയുടെ ഭാഗം ഹൈന്ദവഗ്രന്ഥങ്ങൾ വേദങ്ങൾ ഋഗ്വേദം യജുർ‌വേദം സാമവേദം അഥർ‌വവേദം വേദവിഭാഗങ്ങൾ സംഹിതകൾ ബ്രാഹ്മണം ആരണ്യകം ഉപനിഷദ് ഉപനിഷത്തുകൾ (108) ഐതരേയം ബൃഹദാരണ്യകം ഈശം തൈത്തിരീയം കേനം മുണ്ഡകം മാണ്ഡൂക്യം പ്രശ്നം കഠം ഛാന്ദോഗ്യം വേദാംഗങ്ങൾ ശിക്ഷ ഛന്ദസ്സ് വ്യാകരണം നിരുക്തം ജ്യോതിഷം കൽപം പുരാണങ്ങൾ (18) 1.
ഹിന്ദുമതത്തിന്റെ അടിസ്ഥാന പ്രമാണങ്ങളായ തത്ത്വശാസ്ത്ര സംഹിതകൾ ഉൾക്കൊള്ളുന്ന മൂല ഗ്രന്ഥങ്ങളിൽ മുൻപന്തിയിൽ നിൽക്കുന്ന ഗ്രന്ഥമാണ്‌ ശ്രുതി .
ഹിന്ദുത്വ തത്വധാരയിലെ ആറു ശാഖകളും ശ്രുതിയുടെ മേധാവിത്വം അംഗീകരിക്കുന്നു എങ്കിലും പല പണ്ഢിതന്മാരും അതിന്റെ ദിവ്യത്വം നിരാകരിക്കുന്നു.
പരമോന്നതമാണ് ശ്രുതി എന്ന് മനുസ്മൃതിയിൽ പരാമർശമുണ്ട്.
( അദ്ധ്യായം 1 മന്ത്രം 132) Dharma jijñāsamānam pramāṇam paramam śrutih (Sanskrit: धर्मं जिज्ञासमानानां प्रमाणं परमं श्रुतिः,  അതായത് വിശുദ്ധമായ നിയമങ്ങളുടെ അറിവ് തേടുന്നവർക്ക് പരബ്രഹ്മമാണ് വെളിപാട്.
ശ്രു എന്ന സംസ്കൃത പദത്തിന്‌ അർത്ഥം കേൾക്കുക എന്നാണ്‌.
ശ്രുതി എന്നാൽ കേട്ടത് എന്നർത്ഥം.
ബ്രഹ്മർഷികൾ അഥവാ മുനിമാർ ഈശ്വരനിൽ നിന്ന് കേട്ടത് അഥവാ ഈശ്വരൻ പറഞ്ഞ് കൊടുത്തത് എന്നർത്ഥത്തിലാണ്‌ ശ്രുതി ഉപയോഗിച്ചിരിക്കുന്നത്.
ശ്രുതായുസ്സ്
കൗരവപക്ഷത്തു നിന്ന് പാണ്ഡവരോട് പൊരുതിയ ഒരു ധീര യോധാവാണ് ശ്രുതായുസ്സ് .
ഇദ്ദേഹത്തിന്റെ സഹോദരനാണ് "അച്യുതായുസ്സ്".
ശ്രുതായുസ്സും അച്യുതായുസ്സും അർജ്ജുനനോട് ധീരമായി എതിരിട്ടു .
വെറും  കീർത്തിയെ കാംക്ഷിച്ചാണ് ഇവർ കൃഷ്ണാർജ്ജുനന്മാരോട് എതിരിട്ടത്‌ .
അതിനാൽ അർജ്ജുനനെതിരെ മരണഭയമില്ലാതെ ഇവർ പോരാടി.
ഒരു ഘട്ടത്തിൽ അർജുനനെ മോഹാലസ്യപ്പെടുത്തുക പോലും ചെയ്തു .
അർജ്ജുനൻ ജയദ്രഥവധത്തിന്റെ തിരക്കിലുമായിരുന്നു.
എന്നാൽ തുടർന്ന് നടന്ന ഒരു ജീവന്മരണ പോരാട്ടത്തിൽ അര്ജുനൻ ശ്രുതായുസ്സിനെയും അച്യുതായുസ്സിനെയും വധിച്ചു .
ശ്രുതി (സംഗീതം) ഇംഗ്ലീഷ് വിലാസം https://ml.wikipedia.org/wiki/Shruti_(music) ഹാർമോണിയം വായിക്കുന്ന കലാകാരൻ
പക്ഷേ, സംഗീതശാസ്ത്രത്തിന്റെ ഗൌരവമായ തലത്തിൽ,  നിയതമായ ആവൃത്തിബന്ധത്തിൽ തൊട്ടടുത്തുള്ള ഏതെങ്കിലും രണ്ടു് സ്വരസ്ഥാനങ്ങൾക്ക് ഇടയിലുള്ള ഇടവേളകളെ പൊതുവായി വിളിക്കാവുന്ന പേരാണു് ശ്രുതികൾ (Tone).
സ്ഥായീശ്രുതി
ഭാരതീയ സംഗീതത്തിൽ അവിഭാജ്യമായ ഒരു ഘടകമാണ് ശ്രുതി.
സപ്തസ്വരങ്ങളിൽ മദ്ധ്യസ്ഥായിയിലെ ഷഡ്ജം , പഞ്ചമം , താരസ്ഥായിയിലെ ഷഡ്ജം എന്നീ സ്വരങ്ങൾ മാറി മാറി മീട്ടുന്നതിലൂടെ പാട്ടുകാരന് ആവശ്യമായ പശ്ചാത്തലം സൃഷ്ടിക്കുന്നതിനാണ് ശ്രുതി എന്നു പറയുക.
പ്രധാന കലാകാരനും, പക്കമേളക്കാരുമായി ചേർന്ന് സ്ഥായീനിബദ്ധമായ ലയം നിലനിർത്താനും ശ്രോതാവിന് ശ്രവണസുഖം വർദ്ധിപ്പിക്കുന്നതിനും ശ്രുതി ഉപയോഗപ്പെടുന്നു.
തംബുരു , ഹാർമോണിയം , ശ്രുതിപ്പെട്ടി എന്നീ ഉപകരണങ്ങളാണ് ശ്രുതി മീട്ടുന്നതിനായി ഉപയോഗിക്കുന്നത്.
മികച്ച തരം കച്ചേരികളിൽ ഗായികയ്ക്ക്/ഗായകന് പുറകിലായി പ്രത്യേകമായി മറ്റൊരു കലാകാരൻ അഥവാ കലാകാരി തംബുരു കുത്തനെ വയ്ച്ച് ശ്രുതി മീട്ടുന്നതാണ് സാധാരണ പതിവ്.
സൂക്ഷ്മമായ സ്വരസംവേദനശേഷിയും സ്വരസ്ഥാനജ്ഞാനവും ശ്രുതി മീട്ടുന്നവർക്കും, ശ്രുതി ചിട്ടപ്പെടുത്തുന്നവർക്കും ആവശ്യമാണ്.
ഇലക്ട്രോണിൿ ഉപകരണങ്ങളുടെ വരവോടെ, മുമ്പുണ്ടായിരുന്ന ശ്രുതിപ്പെട്ടിയ്ക്കു പകരം ചെറുതും വില കുറഞ്ഞതുമായ ഇലൿട്രോണിൿ ശ്രുതിപ്പെട്ടികൾ ലഭ്യമാണു്.
ഇത്തരം ശ്രുതിപ്പെട്ടികൾ സംഗീതക്ലാസ്സുകളിലെ പഠനത്തിനും സ്വയം സംഗീതം സാധകം ചെയ്യുന്നതിനും ചെറിയ കച്ചേരികൾക്കും ഇപ്പോൾ വ്യാപകമായി ഉപയോഗിക്കുന്നുണ്ടു്.
ഒരേ തരം ശബ്ദം തുടർച്ചയായി പുറപ്പെടുവിക്കുന്ന ഫാൻ, മോട്ടോറുകൾ, മറ്റു യന്ത്രങ്ങൾ, വാഹനങ്ങൾ, വെള്ളച്ചാട്ടങ്ങൾ തുടങ്ങിയവയുടെ ആവൃത്തികൾ ചിലപ്പോൾ ഗാനാലാപനത്തിനു് അനുയോജ്യമായ ശ്രുതി പ്രദാനം ചെയ്തെന്നുവരാം.
ശ്രുതി (സ്വരസ്ഥാനങ്ങൾ തമ്മിലുള്ള ഇടവേള) ഭാരതീയശാസ്ത്രീയസംഗീതത്തിൽ
ഭാരതീയസംഗീതത്തിന്റെ പ്രാചീനപാരമ്പര്യം അനുസരിച്ച് മൌലികമായ ശ്രുതികൾ ഭരതമുനിയുടെ നാട്യശാസ്ത്രത്തിലെ ‘ഗ്രാമ’വ്യവസ്ഥയിൽ നിന്നും രൂപം പ്രാപിച്ചതാണു്.
ഭരതന്റെ നിർവ്വചനപ്രകാരം “തമ്മിൽ തിരിച്ചറിയത്തക്ക വ്യത്യാസം മാത്രമുള്ള രണ്ടു് ആവൃത്തികൾക്കു് (Notes) ഇടയിലുള്ള ആവൃത്തിമാത്ര (Band Interval) ആണു് ശ്രുതി.
സംഗീതാത്മകമായ ശബ്ദഘടനകളെ അദ്ദേഹം ആദ്യം ജതികളാക്കി വിഭജിച്ചു.
ഈ ജതികളെ വീണ്ടും രണ്ടു് ഗ്രാമങ്ങളാക്കി തിരിച്ചു.
ഇവയെ ഷഡ്ജഗ്രാമം എന്നും മാദ്ധ്യമഗ്രാമം എന്നും പറയുന്നു.
ഗണിതശാസ്ത്രപരമായി സാധുതയുള്ള ഭരതമുനിയുടെ ഈ നിഗമനത്തിനു വേണ്ടി അദ്ദേഹം ആവിഷ്കരിച്ച ഒരു പ്രായോഗികപരീക്ഷണമാണു് ശരണചതുഷ്ടയം .
ശരണചതുഷ്ടയത്തിന്റെ അനുമാനപ്രകാരം ഉരുത്തിരിയുന്ന 22 ശ്രുതികളും അവയ്ക്കു് ഏറേക്കുറെ സമാനമായ പാശ്ചാത്യസംഗീതത്തിലെ തത്തുല്യമായ ശ്രുതികളും താഴെപ്പറയുന്നവയാണു്:
ശ്രുതികൾ പാശ്ചാത്യസംഗീതത്തിലെ 12-TET ‘നോട്ടുകൾ’ പേരു് അംശബന്ധം പ്രതിശതം ആവൃത്തി (Hz) നോട്ട് ആവൃത്തി (Hz) ക്ഷോഭിണി 1 0 261.6256 C 261.6256 തീവ്ര 256/243 90 275.6220 C ♯ 277.1826 കുമുദ്വതി 16/15 112 279.0673 മന്ദാ 10/9 182 290.6951 D 293.6648 ചന്ദോവതി 9/8 203 294.3288 ദയാവതി 32/27 294 310.0747 D ♯ 311.1270 രഞ്ജനി 6/5 316 313.9507 രക്തികാ 5/4 386 327.0319 E 329.6275 രൌദ്രി 81/64 407 331.1198 ക്രോധ 4/3 498 348.8341 F 349.2282 വജ്രിക 27/20 519 353.1945 പ്രസരിണി 45/32 590 367.9109 F ♯ 369.9944 പ്രീതി 729/512 612 372.5098 മാർജ്ജനി 3/2 702 392.4383 G 391.9954 ക്ഷിതി 128/81 792 413.4330 G ♯ 415.3047 രക്ത 8/5 814 418.6009 സാന്ദീപനി 5/3 884 436.0426 A 440.0000 ആലാപിനി 27/16 906 441.4931 മദന്തി 16/9 996 465.1121 A ♯ 466.1638 രോഹിണി 9/5 1017 470.9260 രമ്യ 15/8 1088 490.5479 B 493.8833 ഉഗ്ര 243/128 1110 496.6798 ക്ഷോഭിണി 2 1200 523.2511 C 523.2511
കർണ്ണാടകസംഗീതത്തിൽ
മേൽ‌പ്പറഞ്ഞ 22 ശ്രുതികൾ പ്രായോഗികമായും വ്യതിരിക്തമായും  ഉപയോഗിക്കുന്നതു് സുഗമമല്ല.
അതിനാൽ അവയിൽ തന്നെ ഭേദഗതികൾ വരുത്തി ശ്രുതികളെ (അഥവാ സ്വരസ്ഥാനങ്ങളെ) 16 എണ്ണം ആക്കി നിജപ്പെടുത്തിയിട്ടുണ്ടു്.
ഇവ താഴെ പറയുന്ന പ്രകാരമാണു്: ഷഡ്ജം ശുദ്ധ ഋഷഭം ചതുശ്രുതി ഋഷഭം ശുദ്ധ ഗാന്ധാരം ഷഡ്ശ്രുതി ഋഷഭം സാധാരണ ഗാന്ധാരം അന്തര ഗാന്ധാരം ശുദ്ധ മധ്യമം പ്രതി മധ്യമം പഞ്ചമം ശുദ്ധ ധൈവതം ചതുശ്രുതി ധൈവതം ശുദ്ധ നിഷാദം ഷഡ്ശ്രുതി ധൈവതം കൈശികി നിഷാദം കാകളി നിഷാദം അവലംബം ↑ Bhatkhande's contribution to music: a historical perspective
 By Sobhana Nayar (താളുകൾ 115-116) 1989 ISBN 0 86132 238 X [Popular Prakashan (Pvt) Ltd., Tardeo, Mumbai
ലൈൻസോളിഡ് ഇംഗ്ലീഷ് വിലാസം https://ml.wikipedia.org/wiki/Linezolid
മറ്റ് ആൻറിബയോട്ടിക്കുകളെ പ്രതിരോധിക്കാൻ കഴിവുള്ള ഗ്രാം പോസിറ്റീവ് ബാക്ടീരിയകൾ മുഖേനയുള്ള അണുബാധകൾക്കെതിരെ ഫലപ്രദമായ ഒരു ആന്റിബയോട്ടിക്കാണ് ലൈൻസോളിഡ് .
രോഗം ഉണ്ടാക്കുന്ന മിക്ക ഗ്രാം പോസിറ്റീവ് ബാക്ടീരിയകൾക്കും എതിരെ ലൈൻസോളിഡ് സജീവമായി പ്രവർത്തിക്കുന്നു.
സ്ട്രെപ്റ്റോക്കോക്കസ് , വാൻകോമിസൈൻ റെസിസ്റ്റന്റ് എന്ററോക്കോക്കസ് (VRE), മെത്തിസില്ലിൻ -റെസിസ്റ്റന്റ് സ്റ്റഫിലോകോക്കസ് ഓറിയസ് (എംആർഎസ്എ) എന്നീ ബാക്ടീരിയകൾ ഇതിൽ ഉൾപ്പെടുന്നു.
മരുന്നിനെതിരെ പ്രതിരോധനശേഷിയുള്ള ക്ഷയരോഗങ്ങൾ ഉൾപ്പെടെ വിവിധ വൈറസ് രോഗങ്ങൾക്ക് ഇത് ഉപയോഗിക്കാൻ കഴിയുമെങ്കിലും പ്രധാനമായും ഇത് തൊലിപ്പുറത്തുണ്ടാകുന്ന രോഗങ്ങൾക്കും ന്യൂമോണിയയ്ക്കും ഫലപ്രദമാണ്.
ഇത് സിരവഴി ഇഞ്ചക്ഷനായോ വായ വഴി ഗുളികയായോ കാപ്സ്യൂൾആയോ ഉപയോഗിക്കാവുന്നതാണ്.
ഓക്സിസോളിഡിനോൺ മരുന്നുകളുടെ വിഭാഗത്തിലെ ഒരു അംഗമാണ് ലൈൻസോളിഡ്.
ചെറിയ കാലയളവുകൾ മാത്രം നൽകിയാൽ, ലൈൻസോളിഡ് താരതമ്യേന സുരക്ഷിതമായ ഒരു ആൻറിബയോട്ടിക്കാണ്.
ഇത് എല്ലാ പ്രായത്തിലുമുള്ള ആളുകൾക്കും കരൾ രോഗികൾക്കും വൃക്കതകരാറുള്ളവർക്കും ഉപയോഗിക്കാം.
തലവേദന, വയറിളക്കം, ഓക്കാനം എന്നിവ ഇവയുടെ ഹ്രസ്വകാല ഉപയോഗത്തിന്റെ സാധാരണ പാർശ്വഫലങ്ങൾ ആണ്.
പ്രത്യേകിച്ച് രണ്ടാഴ്ചയിലധികം ഉപയോഗിക്കുമ്പോൾ സെറോടോണിൻ സിൻഡ്രോം , ബോൺ മാരോ സപ്രെഷൻ , രക്തത്തിലെ ഉയർന്ന ലാക്ടേറ്റ് അളവുകൾ എന്നീ ഗുരുതരമായ പാർശ്വഫലങ്ങൾ ഉണ്ടാകാം.
ദീർഘകാലം ഉപയോഗിക്കുകയാണെങ്കിൽ അത് ഞരമ്പുകൾക്ക് നാശം ബാധിക്കുന്നു.
ഒപ്റ്റിക് നാഡി ക്ഷതം ഇതിൽ ഉൾപ്പെടുന്നു.
ഒരു പ്രോട്ടീൻ സിന്തസിസ് ഇൻഹിബിറ്റർ എന്ന നിലയിൽ പ്രോട്ടീൻ ഉൽപ്പാദിപ്പിക്കുന്നതിനുള്ള ബാക്ടീരിയയുടെ കഴിവിനെ ഇത് ബാധിക്കുന്നു.
ഇത് ഒന്നുകിൽ വളർച്ചയെ ബാധിക്കുന്നു അല്ലെങ്കിൽ ബാക്ടീരിയയെ കൊല്ലുന്നു.
നിരവധി ആൻറിബയോട്ടിക്കുകൾ ഈ രീതിയിൽ പ്രവർത്തിക്കുമെങ്കിലും, ലൈൻസോളിഡിന്റെ പ്രവർത്തനം വ്യത്യസ്തമായി കാണുന്നു.
ഇത് പിന്നീട് പ്രോട്ടീൻ ഉത്പാദനത്തിന്റെ ആരംഭം തടയുന്നു.
2014- ലെ കണക്കനുസരിച്ച്, ലൈൻസോളിഡിന്റെ ബാക്ടീരിയൽ പ്രതിരോധം വളരെ കുറവാണ്.
1990 കളുടെ മധ്യത്തോടെ ലൈൻസോളിഡ് കണ്ടെത്തി.
2000- ൽ ഇതിന്റെ വാണിജ്യപരമായ ഉപയോഗത്തിന് അംഗീകാരം ലഭിച്ചു.
ഒരു സാധാരണ മരുന്നായി ലൈൻസോളിഡ് ലഭ്യമാണ്.
വികസ്വര രാജ്യത്തിലെ ചെലവ് പ്രതിദിനം US $ 2.90 USD ആണ് അമേരിക്കയിൽ ഇത് ഒരു ദിവസം 2016- ൽ 13.79 ഡോളറാണ്.
വാൻകോമൈസിൻ പോലുള്ള പകരം മരുന്നുകളേക്കാൾ ഇത് കൂടുതൽ ചെലവ് കുറഞ്ഞതായി കാണുന്നു.
ലൈൻസോളിഡുകൾ  മറ്റ് ആൻറിബയോട്ടിക്കുകളെ പ്രതിരോധിക്കുന്ന, ഗ്രാം-പോസിറ്റീവ് ബാക്ടീരിയകൾ മൂലമുണ്ടാകുന്ന ഗുരുതരമായ അണുബാധകളുടെ ചികിത്സയ്ക്കാണിത് ഉപയോഗിക്കുന്നത്.
പെൻസിലിനും സെഫാലോസ്പോറിനും പോലെയുള്ള ഒരു നാരോ സ്പെക്ട്രം ആക്ടിവിറ്റിയുള്ള മരുന്നായി ഇത് ബാക്റ്റീരിയകൾക്കെതിരെ ഉപയോഗിക്കുന്നു.
ജനകീയ മാധ്യമങ്ങളിലും ശാസ്ത്രീയ സാഹിത്യത്തിലും, ലൈൻസോളിഡ് ഒരു "റിസർവ് ആൻറിബയോട്ടിക്ക്" എന്ന് വിളിക്കപ്പെടുന്നു - ഇത് വളരെ കുറഞ്ഞ അളവിൽ ഉപയോഗിക്കപ്പെടേണ്ടതാണ്.
തുടർച്ചയായ അണുബാധകൾക്കെതിരെ ഇത് ഫലപ്രദമായ മരുന്നായി കരുതുന്നു.
ഫാർമക്കോളജി ഫാർമകോകൈനെറ്റിക്സ് Major metabolites of linezolid
ലൈൻസോളിഡിലെ ഗുണങ്ങളിൽ ഒന്ന് അതിന്റെ ഉയർന്ന ബയോഅവെയ്ബിലിറ്റിയാണ് (100% വരെ).
വായ് വഴി നൽകുമ്പോൾ: ഡോസ് പൂർണ്ണമായും രക്തപ്രവാഹത്തിൽ എത്തുന്നു.
ഇതിനെ ഇൻട്രാവീനസ് വഴി നൽകാനും കഴിയുന്നു.
ഇത് സൂചിപ്പിക്കുന്നത്, ലൈൻസോളിഡിനെ ഇന്ട്രാവീനസ് വഴിയും വായ് വഴിയും നൽകാം.
എന്നാൽ താരതമ്യേനയുള്ള ആൻറിബയോട്ടിക്കുകൾ (വാൻകോമൈസിൻ, ക്വിനുപ്രിസ്റ്റിൻ / ഡാൽഫോപ്രിസ്റ്റിൻ തുടങ്ങിയവ) ഇന്ട്രാവീനസ് വഴി മാത്രമേ കൊടുക്കാൻ കഴിയൂ.
ഭക്ഷണവുമായി ലൈൻസോളിഡ് കഴിക്കുന്നത്  ആഗിരണം ചെയ്യുന്ന അളവ് കുറക്കുന്നു.
പക്ഷേ ഏരിയ ഓഫ് അണ്ടർ കർവ് ഇതിനെ ബാധിക്കുന്നില്ല.
സൈവോക്സ് (യുണൈറ്റഡ് സ്റ്റേറ്റ്സ്, യുണൈറ്റഡ് കിംഗ്ഡം, ഓസ്ട്രേലിയ എന്നിവിടങ്ങളിലും മറ്റ് നിരവധി രാജ്യങ്ങളിലും), സൈവോക്സിഡ് (യൂറോപ്പിൽ), സൈവോക്സം (കാനഡയിലും മെക്സിക്കോയിലും) എന്നീ ട്രേഡ് പേരുകളിൽ ഫൈസർ മാർക്കെറ്റ് ചെയ്യുന്ന ലൈൻസോളിഡ് ലഭ്യമാണ്.
ലൈൻ ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Line_Islands
2°00′S 156°30′W ﻿ / ﻿ 2°S 156.5°W ﻿ / -2; -156.5 Line Islands class=notpageimage| ശാന്ത സമുദ്രത്തിൽ ലൈൻ ദ്വീപുകളുടെ സ്ഥാനം ലൈൻ ദ്വീപുകൾ
ശാന്ത സമുദ്രത്തിലുള്ള പതിനൊന്ന് അടോലുകളാണ് ലൈൻ ദ്വീപുകൾ .
ഇവയിൽ എട്ട് ദ്വീപുകൾ കിരീബാസിന്റെ ഭരണത്തിൻ കീഴിലാണ്.
ബാക്കിയുള്ളവ യു.എസ്.എയുടേയും .
കിരീബാസിന്റെ നിയന്ത്രണത്തിലുള്ള ദ്വീപുകളിലാണ് ലോകത്തിലെ ഏറ്റവും ഉയർന്ന സമയമേഖല ഉള്ളത് -  UTC+14:00.
ലൈൻ ദ്വീപുകളെ ഉത്തര ലൈൻ ദ്വീപുകൾ ,മധ്യലൈൻ ദ്വീപുകൾ, ദക്ഷിണ ലൈൻ ദ്വീപുകൾ  എന്നിങ്ങനെ മൂന്നായി തിരിച്ചിരിക്കുന്നു.
കാരളിൻ,ഫ്ലിന്റ്,വോസ്റ്റോക്ക്,മാൽഡെൻ,സ്റ്റാർബക്ക് എന്നിവയാണ് ദക്ഷിണ ലൈൻ ദ്വീപുകൾ .
ഉഷ്ണമേഖലയിലെ ആഴം കുറഞ്ഞ സമുദ്ര ഭാഗങ്ങളിൽ കാണുന്ന വലയാകാരങ്ങളായ പവിഴ ദ്വീപുകളെ (coral islands) അടോലുകൾ അല്ലെങ്കിൽ അറ്റോൾ (atoll (pronounced /ˈætɒl/) എന്നു വിളിക്കുന്നു .
ദക്ഷിണ ലൈൻ ദ്വീപുകളിൽ ജൈവ വൈവിധ്യം വളരെ അധികമാണ്.
ഇവിടെയുള്ള കടൽതട്ടിന്റെ  90% പ്രദേശത്തും പവിഴപ്പുറ്റുകൾ കാണാം.
നാഷണൽ ജ്യോഗ്രഫിക് നടത്തിയ പര്യവേഷണങ്ങളിൽ ഇവിടെ വച്ച് 325 തരം മത്സ്യങ്ങളെ കണ്ടെത്തിയിട്ടുണ്ട്.
സംരക്ഷണത്തിന്റെ ഭാഗമായി ഈ ദ്വീപുകൾക്ക് ചുറ്റുമുള്ള 12 ചതുരശ്ര കിലോമീറ്റർ പ്രദേശത്ത് മത്സ്യബന്ധനം കർശനമായി നിരോധിച്ചിരിക്കുന്നു.
കാലാവസ്ഥാ വ്യതിയാനം ഇവിടെയുള്ള ജൈവ വൈവിദ്ധ്യത്തിനു പ്രധാന വെല്ലുവിളിയാണ്.
അത് പോലെ തന്നെ 
പരിസ്ഥിതി മലിനീകരണം മൂലമുണ്ടാകുന്ന സമുദ്രത്തിലെ വർദ്ധിക്കുന്ന അമ്ലത , ഉയർന്ന ജലനിരപ്പ് , ജലത്തിന്റെ ഉയരുന്ന താപനില തുടങ്ങിയവയും ഇവിടത്തെ വന്യമായ  ജൈവ വൈവിധ്യത്തെ അന്യമാക്കുന്നു.
അവലംബം പുറത്തേയ്ക്കുള്ള കണ്ണികൾ Line Islands എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലൈൻ മാട്രിക്സ് പ്രിന്റർ ഇംഗ്ലീഷ് വിലാസം https://ml.wikipedia.org/wiki/Line_matrix_printer
ലൈൻ പ്രിന്ററിന്റേയും ഡോട്ട് മാട്രിക്സ് പ്രിന്ററിന്റേയും ഒരു കൂടിയ രൂപമാണ് ലൈൻ മാട്രിക്സ് പ്രിന്റർ .
അടിസ്ഥാനപരമായി, അത് ഡോട്ടുകളുടെ ഒരു പേജ്-വൈഡ് ലൈൻ പ്രിന്റ് ചെയ്യുന്നു.
ഡോട്ടുകളുടെ പ്രിന്റിംഗ് ലൈനുകൾ കൊണ്ട് ഇത് ഒരു ലൈൻ ഓഫ് ടെക്സ്റ്റ് സൃഷ്ടിക്കുന്നു.
ഹൈ-സ്പീഡ് പ്രിന്റിംഗ് ആപ്ലിക്കേഷനുകൾക്കായി ലൈൻ മാട്രിക്സ് പ്രിന്ററുകൾ ഉപയോഗിക്കുന്നു, അവ ഇൻവോയ്സുകൾ, ബാങ്ക് സ്റ്റേറ്റ്മെന്റുകൾ, പ്രോഡക്ട് ഷിപ്പ്മെന്റ്, ട്രാൻസ്പോർട്ട് ഡോക്യുമെന്റേഷൻ, പ്രോഡക്ട് കംപ്ലയൻസ് ലേബലുകൾ എന്നിവ നിർമ്മിക്കാൻ ഉപയോഗിക്കുന്നു.
ലൈൻ മാട്രിക്സ് പ്രിന്ററുകൾക്ക് ടെക്സ്റ്റ്, ബാർ കോഡുകൾ, ഗ്രാഫിക്സ് എന്നിവ പ്രിന്റ് ചെയ്യാൻ കഴിയും.
ഇംപാക്ട് പ്രിന്ററുകളായി നടപ്പിലാക്കുമ്പോൾ, ഓരോ പേജും പ്രിന്റ് ചെയ്യാൻ ഏറ്റവും ചെലവ് കുറഞ്ഞവയാണ്.
ഇത് എങ്ങനെ പ്രവർത്തിക്കുന്നു
ഡോട്ട് മെട്രിക്സ് പ്രിന്ററുകൾ ഒരു പേജിന് കുറഞ്ഞ ചിലവ് കാരണം വ്യാപകമായി ഉപയോഗിക്കപ്പെടുന്നു.
ഡോട്ട് മെട്രിക്സ് പ്രിന്ററുകളെ രണ്ട് പ്രധാന ഗ്രൂപ്പുകളായി തിരിച്ചിരിക്കുന്നു: സീരിയൽ ഡോട്ട് മെട്രിക്സ് പ്രിന്ററുകൾ, ലൈൻ മെട്രിക്സ് പ്രിന്ററുകൾ.
ലൈൻ മാട്രിക്സ് പ്രിന്റർ
ഒരു സീരിയൽ ഡോട്ട് മാട്രിക്സ് പ്രിന്ററിന് ഒരു പ്രിന്റ് ഹെഡ് ഉണ്ട്, അത് പേജിൽ അങ്ങോട്ടും ഇങ്ങോട്ടും അല്ലെങ്കിൽ മുകളിലേക്കും താഴേക്കും ഓടുന്നു, ഒരു ടൈപ്പ് റൈറ്ററിലെ പ്രിന്റ് മെക്കാനിസം പോലെ പേപ്പറിന് നേരെ മഷി പുരട്ടിയ തുണി റിബൺ ഉപയോഗിച്ച് പ്രിന്റ് ചെയ്യുന്നു.
എന്നിരുന്നാലും, ഒരു ടൈപ്പ്റൈറ്റർ അല്ലെങ്കിൽ ഡെയ്സി വീൽ പ്രിന്റർ പോലെയല്ല, ഒരു ഡോട്ട് മെട്രിക്സിൽ നിന്ന് അക്ഷരങ്ങൾ വരയ്ക്കുന്നു, അങ്ങനെ, വൈവിധ്യമാർന്ന ഫോണ്ടുകളും ഗ്രാഫിക്സും നിർമ്മിക്കാൻ കഴിയും.
പ്രിന്റിംഗിൽ മെക്കാനിക്കൽ പ്രഷർ ഉൾപ്പെടുന്നതിനാൽ, ഈ പ്രിന്ററുകൾക്ക് കാർബൺ പകർപ്പുകളും കാർബണില്ലാത്ത പകർപ്പുകളും സൃഷ്ടിക്കാൻ കഴിയും.
ലൈൻ മാട്രിക്‌സും സീരിയൽ ഡോട്ട് മാട്രിക്‌സ് പ്രിന്ററുകളും മഷി പുരട്ടിയ റിബണിന് നേരെ പ്രിന്റ് ചെയ്യാൻ പിന്നുകൾ ഉപയോഗിക്കുന്നു, പേപ്പറിൽ ഡോട്ടുകൾ ഉണ്ടാക്കി ആവശ്യമുള്ള ക്യാരക്ടേഴ്സ്(characters)പ്രിന്റ് ചെയ്യുന്നു.
ഒരു ലൈൻ മെട്രിക്സ് പ്രിന്റർ പ്രിന്റ് ഹെഡിന് പകരം ഒരു ഹാമർ ബാങ്ക് (അല്ലെങ്കിൽ പ്രിന്റ്-ഷട്ടിൽ) ഉപയോഗിക്കുന്നു എന്നതാണ് വ്യത്യാസം.
ഈ പ്രിന്റ്-ഷട്ടിൽ പ്രിന്റ് വയറുകൾക്ക് പകരം ഹാമറുകൾ ഉണ്ട്, ഈ ഹാമറുകൾ ലംബമായി ക്രമീകരിക്കുന്നതിന് പകരം ഒരു തിരശ്ചീനമായി ക്രമീകരിച്ചിരിക്കുന്നു.
പ്രിന്റ് വയറുകൾക്ക് പകരം പ്രിന്റ് ഷട്ടിൽ ഹാമറുകളുണ്ട്, മാഗ്നറ്റ് പ്രിന്റ് ഹെഡിന്റെ അതേ സാങ്കേതികവിദ്യയാണ് ഹാമർ ബാങ്ക് ഉപയോഗിക്കുന്നത്.
അവലംബം ↑ https://www.techopedia.com/definition/8063/line-matrix-printer ↑ ↑ {{ cite book }} :  CS1 maint: multiple names: authors list ( link )
ലൈൽ ഇംഗ്ലീഷ് വിലാസം https://ml.wikipedia.org/wiki/Al-Lail
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ തൊണ്ണൂറ്റിരണ്ടാം അദ്ധ്യായമാണ്‌ ലൈൽ (രാത്രി).
സൂക്തങ്ങൾ : 21 മുൻപുള്ള സൂറ: ശംസ് ഖുർആൻ അടുത്ത സൂറ: ളുഹാ സൂറത്ത്
(അദ്ധ്യായം) 92
ലൊമാമി ദേശീയോദ്യാനം
ലൊമാമി ദേശീയോദ്യാനം ( ഫ്രഞ്ച് : Parc National de la Lomami ) മധ്യ ആഫ്രിക്കയിലെ ഡെമോക്രാറ്റിക് റിപ്പബ്ലിക്കിക് ഓഫ് കോംഗോയിലെ ഒരു ദേശീയ ഉദ്യാനമാണ്.
ലൊമാമി നദിയുടെ മദ്ധ്യതടത്തിൽ സ്ഥിതിചെയ്യുന്ന ഈ ദേശീയോദ്യാനം, റ്റ്ഷോപ്പോ, മനിയേമ എന്നീ പ്രവിശ്യകളുമായി  ഇഴപിരിഞ്ഞ്, റ്റ്ഷുവാപ്പ, ലുവാലാബാ നദീതടങ്ങളിലെ വനനിരകളിലേയ്ക്ക് കവിഞ്ഞുകിടക്കുന്നു.
2016 ജൂലൈ 7 നാണ് ദേശീയോദ്യാനം ഔദ്യോഗികമായി പ്രഖ്യാപിക്കപ്പെട്ടത്.
ഇത് രാജ്യത്തെ ഒമ്പതാമത് ദേശീയ ഉദ്യാനമാണ്; അതുപോലെ തന്നെ 1992 മുതൽ സൃഷ്ടിക്കപ്പെട്ടതിൽ ആദ്യത്തേതും.
ലൈസർജിക് ആസിഡ് ഡൈഈതൈലമൈഡ് ഇംഗ്ലീഷ് വിലാസം https://ml.wikipedia.org/wiki/Lysergic_acid_diethylamide
ലൈസർജിക് ആസിഡ് ഡൈഈതൈലമൈഡ് , ( എൽ.എസ്.ഡി ) ദുരുപയോഗിക്കപ്പെടുന്ന ഒരു മയക്കുമരുന്നാണ്.
ഭാഗിക കൃത്രിമസംയുക്തമായ ഇത് മനുഷ്യന്റെ സംവേദനത്തെയും ചിന്തയെയും മാറ്റിമറിക്കുന്ന സ്വഭാവമുള്ളതാണ്.
കണ്ണടച്ചിരിക്കുമ്പോഴും തുറന്നിരിക്കുമ്പോഴും യഥാർത്ഥമല്ലാത്ത കാഴ്ച്ചകൾ കാണുന്നതായി തോന്നുക, മതപരമായ അനുഭവങ്ങൾ അനുഭവിക്കുക എന്നിവയാണ് പ്രത്യേകതകൾ.
ഇത് അടിമത്തമുണ്ടാക്കുന്ന മരുന്നല്ല.
തലച്ചോറിനും ഇതിന്റെ ഉപയോഗത്താൽ കേടുണ്ടാകാറില്ല.
എങ്കിലും സാധാരണ ഉപയോഗിക്കുന്ന മാത്രയിൽ നിന്ന് അൽപ്പം വ്യത്യാസം വരുമ്പോൾ തന്നെ വിഷസ്വഭാവം കാണിക്കാറുണ്ട്.
ആകുലത, അകാരണഭീതി (പാരനോയിയ), ഡെല്യൂഷനുകൾ എന്നിവ ഈ മരുന്നിന്റെ ഉപയോഗം മൂലം ഉണ്ടാകാൻ സാദ്ധ്യതയുണ്ട്.
ലൈൻ ഡിസൈൻ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ലൈൻ ഡിസൈൻ - കൊല്ലങ്കോട് കൊട്ടാരം
ചിത്രം പല തരം കണ്ടിട്ടുണ്ടാവും.
ചിത്രങ്ങൾ വെക്റ്റര്  , റാസ്റ്ററും ഉണ്ട്.